Κραφτ του Χοενλόε-Λάνγκενμπουργκ

Ο Κραφτ, γερμ. Kraft (25 Ιουνίου 1935 - 16 Μαρτίου 2004) από τον Οίκο του Χοενλόε ήταν αυτοαποκαλούμενος πρίγκιπας του Χοενλόε-Λάνγκενμπουργκ (1960-2004). 


Βιογραφία
Ήταν ο πρωτότοκος γιος του Γοδεφρείδου, πρίγκιπα του Χοενλόε-Λάνγκενμπουργκ και της Μαργαρίτας, κόρης του Ανδρέα, πρίγκιπα της Ελλάδας.

Γεννήθηκε στο Σβέμπις Χαλ της Γερμανίας. Η μητέρα του ήταν αδελφή του Φίλιππου, πρίγκιπα της Ελλάδας, συζύγου της Ελισάβετ Β΄ του Ηνωμένου Βασιλείου. Οι γονείς του ήταν τρισεγγονοί του Νικολάου Α΄ της ΡωσίαςΝικόλαος Α΄ της Ρωσίας > Αλέξανδρος Β΄ της Ρωσίας > Μεγάλη Δούκισσα Μαρία Αλεξάνδροβνα της Ρωσίας > Αλεξάνδρα της Σαξονίας-Κοβούργου-Γόθας > Γοδεφρείδος του Χοενλόε-Λάνγκενμπουργκ καιΝικόλαος Α΄ της Ρωσίας > Κωνσταντίνος Νικολάγιεβιτς της Ρωσίας > Όλγα των Ελλήνων > Πρίγκιπας Ανδρέας της Ελλάδας > Πριγκίπισσα Μαργαρίτα της Ελλάδας· η μητέρα της Μαργαρίτας, η Αλίκη και ο Γοδεφρείδος ήταν δισεγγονοί της Βικτωρίας του Ηνωμένου ΒασιλείουΒασίλισσα Βικτώρια > Αλίκη του Ηνωμένου Βασιλείου > Βικτώρια της Έσσης και του Ρήνου > Πριγκίπισσα Αλίκη του Μπάττενμπεργκ καιΒασίλισσα Βικτώρια > Αλφρέδος > Αλεξάνδρα της Σαξονίας-Κοβούργου-Γόθας > Γοδεφρείδος του Χοενλόε-Λάνγκενμπουργκ.

Το 1960 διαδέχθηκε τον πατέρα του. Ο Κραφτ απεβίωσε στο Λάνγκενμπουργκ σε ηλικία 69 ετών και τον διαδέχθηκε ο μόνος γιος του Φίλιππος ως αυτοαποκαλούμενος πρίγκιπας του Χοενλόε-Λάνγκενμπουργκ.

Οικογένεια
Νυμφεύτηκε το 1965 την Καρλόττα, κόρη του Αλεξάνδρου, πρίγκιπα του Κρούι και διαζεύχθηκαν το 1990. Είχαν τέκνα:
 Καικιλία γενν. 1967, παντρεύτηκε πρώτα τον Κύριλλο Αμεδαίο, κόμη του ΚομάρκΟ Κύριλλος Αμεδαίος ήταν γιος της Βέρας ντε Βιτ, κόρης της Μαρίας Κλοτίλδης Βοναπάρτη, κόρης του Βίκτωρα Βοναπάρτη, χωρίς να αποκτήσει απογόνους. Διαζεύχθηκαν το 2008 και το 2015 η Καικιλία παντρεύτηκε τον Ατζέι ΜάνιΕιδικός κινηματογραφικών οπτικών εφέ (Senior VFX Producing Supervisor), μεταξύ άλλων στις ταινίες Robocop (2013), Expendables 2 (2012) & 3 (2014) κ.ά.
 Φίλιππος Χοενλόε-Λάνγκενμπουργκ, γενν. 1970
 Ξένια γενν. 1972, παντρεύτηκε τον Μαξιμιλιανό Γαβριήλ Ζόλτμαν και έχει τέκνα:
 Φερδινάνδος Γαβριήλ Κραφτ Ζόλτμαν γενν. 2005
 Λουίζα Μαρία Κλημεντίνη Ζόλτμαν γενν. 2008

Το 1992 νυμφεύτηκε σε δεύτερο γάμο στο Γκρατς της Αυστρίας την Ίρμα Πόσπες. Δεν απέκτησαν τέκνα.

Παραπομπές

Πηγές
 thePeerage.com — Kraft Alexander Ernst Ludwig Georg Emich IX Fürst zu Hohenlohe-Langenburg
 Genealogics — Leo van de Pas — Kraft, 9.Fürst zu Hohenlohe-Langenburg
 Genealogisches Handbuch des Adels, Fürstliche Häuser, Reference: 2004 167

Κατηγορία:Οίκος του Χοενλόε